Publication: Magyar Közlöny
Issue: MK-2000-6 (Year: 2000, Number: 6)
Era: 1990-2004
Section: A fenti tevékenységek megfelelnek a közhasznú szervezetekről szóló 1997. évi CLVI. törvény 26. § c) 4. pontjában szereplő közhasznú tevékenységeknek.
Paragraph Index: 377

7. A Közalapítvány szervezete és képviselete 7.1. A Kuratórium A Közalapítvány döntést hozó, képviselő és vagyonkezelő szerve a Kuratórium. A Kuratóriumnak kilenc tagja van. A kuratóriumi tagság három évre szól, ugyanaz a személy többször is felkérhető. A Kuratórium ülésein állandó meghívottként részt vesz a Külügyminisztérium és a Földművelésügyi és Vidékfejlesztési Minisztérium egy-egy képviselője is. A kuratóriumi tagság megszűnik a kuratóriumi tag halálával, jelölésének visszavonásával, lemondással, a határozott időtartam lejártával, valamint a Közalapítvány megszűnésével. A Kuratórium tagjai: A Kuratórium elnökét az alapító — a Magyar Felsőoktatási Konferenciák Szövetsége elnökének javaslatára — kéri fel három évre. A Kuratórium tagjai közül az Oktatási Minisztérium minisztere javaslatára három tagot, a Főiskolák Főigazgatói Konferenciája, az Országos Közoktatási Intézet vezetője, a Nemzeti Szakképzési Intézet vezetője, a Közoktatási Modernizációs Közalapítvány elnöke, valamint a Miniszterelnöki Hivatal Phare ügyekért felelős minisztere javaslatára egy-egy tagot bíz meg az alapító. A Kuratórium tagjainak felkérése három évre szól. A Kuratórium titkára a Közalapítvány igazgatója. A Kuratórium tagjai: Elnök: dr. Méray László Tagok: — az Oktatási Minisztérium részéről: Kovács István Vilmos, Bogdány Zoltán, dr. Madarász Sándor, — a Főiskolák Főigazgatói Konferenciája részéről: dr. Galambos Gábor, — az Országos Közoktatási Intézet részéről: dr. Halász Gábor, — a Közoktatási Modernizációs Közalapítvány részéről: dr. Dobos Krisztina, — a Nemzeti Szakképzési Intézet részéről: dr. Jekkel Antal, — a Miniszterelnöki Hivatal részéről: Hrivnák Andrea. A Kuratórium elnöke és tagjai megbízatásának lejárta után a Kormány döntése alapján az oktatási miniszter gondoskodik az új tagok felkéréséről vagy a lejárt mandátummal rendelkező tagok újra felkéréséről. 7.2. A Közalapítvány operatív egységei A Közalapítvány céljainak megvalósítása érdekében a Közalapítvány keretei között programirodák és szolgáltató egységek (pénzügy, PR, monitoring, titkárság) működnek. A programirodák élén programvezetők állnak, a programirodák és a szolgáltató egységek vezetője a Közalapítvány igazgatója. Az operatív egységek feladata a Kuratórium döntéseinek előkészítése, azok végrehajtásának megszervezése, felügyelete és a Közalapítvány működésének biztosítása. A programirodák a Közalapítvány felügyelete alá tartozó, egyes programokra vonatkozó konkrét szakmai koordinációt látják el. A Közalapítvány személyi állományának létszámát a feladatok ismeretében a Kuratórium határozza meg évente. A Közalapítvány minden alkalmazottjának munkáltatója a Kuratórium elnöke. 7.3. Tanácsadó Bizottság A Közalapítvány Kuratóriumának döntéseit Tanácsadó Bizottság segíti. A Tanácsadó Bizottság a Kuratórium fel- 2000/6. szám kérésére állást foglal a Közalapítvány szakmai programjainak tervezésével, megvalósításával és értékelésével kapcsolatos kérdésekben. A Tanácsadó Bizottság elnökét és tagjait a Kuratórium kéri fel feladataik ellátására. A működésére vonatkozó részletes szabályokat a Szervezeti és Működési Szabályzat állapítja meg. 7.4. A Közalapítvány képviselete A Közalapítványt harmadik személyek és a hatóságok előtt a Kuratórium elnöke képviseli. Képviseleti joga önálló és teljes körű. E képviseleti jogát tartós akadályoztatása esetén — az alapító képviselőjét kivéve — átruházhatja a Kuratórium más tagjára, illetőleg a Közalapítvány igazgatójára. A Közalapítvány bankszámlája feletti rendelkezésre a Kuratórium elnöke és a Közalapítvány igazgatója együttesen jogosult. E jogát a Kuratórium elnöke a Kuratórium más tagjára, valamint a Közalapítvány igazgatója az általa kijelölt munkatársára átruházhatja. A működésre, valamint a képviseletre, a képviseleti jog átruházására és az aláírásra, utalványozásra vonatkozó részletes szabályokat a Szervezeti és Működési Szabályzat határozza meg.

Source: https://magyarkozlony.hu/hivatalos-lapok/69fe5fdf43eec4c9b75d7466bcfa199568b38e3e/dokumentumok/d40b2022175c3ae74c7dd8e13d5e9d2bf00924dc/letoltes